SETสัปดาห์หน้าไปต่อFund Flow ไหลเข้า
Technical Weekly : by Capital Nomura Securities (Thailand) 
16 ต.ค. 2559

Technical Weekly : by Capital Nomura Securities (Thailand)   
บล.โนมูระ พัฒนสิน ระบุในบทวิเคราะห์ว่า สัปดาห์หน้าคาดตลาด“ฟื้นตัวขึ้น” หลังค่าเงินเอเซียเริ่มกลับมาแข็งค่าระยะสั้นเป็นจิตวิทยาบวกต่อกระแสเงินในเอเซีย
นอกจากนี้ valuation ของ SET ที่ซื้อขายระดับต่ำ PER16F-17F เพียง 15.8-14.2 เท่าต่ำกว่าค่าเฉลี่ยระยะยาวที่ 15.1 เท่าทำให้ Upside ตลาดปี 59-60 เปิดกว้างจากดัชนีเป้าหมายกรณีฐานที่ 1515-1638 จุดราว 2.5-10.9% ประกอบกับแนวโน้มเศรษฐกิจไทยยังมีภาพของการฟื้นตัวขึ้นมาต่อเนื่ือง
ทั้งการบริโภคที่ีมีแรงหนุนจากทิศทางของรายได้เกษตรกรที่ฟื้นตัวและนโยบายรัฐฯคอยพยุงตามมาด้วยการลงทุนภาครัฐฯที่เดินหน้าตามแผนขณะที่สัญญาณส่งออกไทยหดตัวที่ยาวนานเริ่มมีภาพของการฟื้นตัวได้ต่อเนื่ือง 3 เดือนติด
ดังนั้นจึงคาดหมายว่าจะเริ่มเห็น Fund Flow กลับมาไหลเข้าตลาดหุ้นไทยรอบใหม่สำหรับปัจจัยในประเทศที่น่าติดตามสัปดาห์นี้
1) เปิดขายซองประมูล PPA โรงไฟฟ้าขยะชุมชน 17 ต.ค. หนุนหุ้นกลุ่มพลังงานทางเลือก
2) การอภิปรายของผู้สมัครชิงตำแหน่งประธานาธิบดีสหรัฐฯครั้งที่ 3 ที่ีจะมีขึ้นในวันที่ 19 ต.ค.นี้ ซึ่งเป็นการอภิปรายครั้งสุดท้ายก่อนที่จะมีการเลือกตั้งในวันที่ 8 พ.ย. คาดจะเป็นตัวแปรที่ีทำให้ผลสำรวจก่อนการเลือกตั้งระหว่างผู้สมัคร Clinton และ Trump มีความชัดเจนมากยิ่งขึ้น 
3) การประชุม ECB 20 ต.ค. Nomura คาดยังไม่มีการออกมาตรการเพิ่มเติมแต่อาจมีการส่งสัญญาณต่อเศรษฐกิจในช่วงถัดไปได้
 
คลิกเพื่อดูรายละเอียด…